
Narva linna ühisveevärgi ja –kanalisatsiooni arendamise kava aastateks 2015 – 2027 ajakohastamise algatamine ja keskkonnamõju strateegilise hindamise algatamata jätmine 

1. ASJAOLUD JA MENETLUSE KÄIK

Ühisveevärgi ja –kanalisatsiooni seaduse (edaspidi: ÜVVKS) § 4 lg 1 kohaselt rajatakse ühisveevärk ja –kanalisatsioon kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. Kui kohalikul omavalitsusel puudub ühisveevärgi ja -kanalisatsiooni arendamise kava, võib ühisveevärki ja -kanalisatsiooni rajada detailplaneeringu alusel kuni selle arendamise kava valmimiseni tingimusel, et detailplaneering sisaldab ÜVVKS § 4  lg-s 2 sätestatud nõudeid. Vastavalt ÜVVKS § 4 lg-le 2 koostatakse ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada. Arvestades viimastel aastatel Narva linnas veemajanduse valdkonnas toimunud arengut, eriti suuri investeeringuid ühisveevärgi ja –kanalisatsiooni arendamisse, ning  seoses ÜVVKS § 4  lg-st 2 tuleneva kohustusega, on tekkinud põhjendatud vajadus vaadata Narva Linnavolikogu 23.09.2010 a. otsusega 134 kinnitatud Narva linna ühisveevärgi ja –kanalisatsiooni arendamise kava üle ja seda korrigeerida ajavahemikuks 2015-2027, s.o järgmiseks 12 aastaks. 

ÜVVKS § 4 lg 11 kohaselt korraldab ühisveevärgi ja –kanalisatsiooni arendamise kava koostamist kohalik omavalitsus. Ühisveevärgi ja –kanalisatsiooni arendamise kava nõuetekohasest, kõigi osapoolte huvide arvestatavast ning asjatundlikust koostamisest sõltub piirkonna vee-ettevõtluse jätkusuutlikkus, veeteenuste hinnakujundus, riigi abi ja Euroopa Liidu tugifondidest ühisveevärgi- ja kanalisatsioonivõrgustiku arendamiseks rahaliste vahendite taotlemise edukus.  AS Narva Vesi (rg-kood 10369373), kelle suuromanikuks on Narva linn, on loodud eesmärgiga varustada Narva ja Narva-Jõesuu linna joogiveega ja puhastada nimetatud kohalikes omavalitsustes tekkinud reovett. Arvestades AS-i Narva Vesi loomise ja tegutsemise eesmärki ning ÜVKA sisu ja selle otsest mõju Euroopa Liidu tugifondidest rahaliste vahendite taotlemise edukust, on otstarbekas delegeerida ühisveevärgi ja –kanalisatsiooni arendamise kava otsese koostamisega seotud toimingute teostamine AS-ile Narva Vesi. Samal ajal jääb Narva Linnavalitsus Arhitektuuri- ja Linnaplaneerimise Ameti kaudu vastutavaks isikuks ühisveevärgi ja -kanalisatsioonikava lähteülesande koostamise, kehtestamise ja koostatud kava eelnõu vastuvõtmistoimingute korraldamise eest. Samuti on AS Narva Vesi valmis jagama Narva linna ühisveevärgi ja –kanalisatsiooni arengukava koostamisega seotud kulud võrdsetes osades Narva linnaga (arengukava koostamise kulud ilma käibemaksuta, käibemaks jääb AS-ile Narva Vesi kanda). 
Vastavalt Narva Linnavolikogu 28.09.2006.a määruse nr 42 “Narva linna arengudokumentide menetlemise kord” (muudetud Narva Linnavolikogu 27.03.2008.a määrusega nr 21 ja Narva Linnavolikogu 19.04.2012.a määrusega nr 6) § 17 lg 1 algatatakse Narva valdkonnapõhise arengukava koostamine linnavolikogu otsuse alusel ning toimub vastavalt linnavolikogu poolt kehtestatud lähteülesandele. Narva linna ühisveevärgi ja –kanalisatsiooni arengukava ajakohastamise lähteülesanne on eelnevalt kooskõlastatud Narva Linnavalitsuse Arenduse ja Ökonoomika Ametiga kooskõlas Narva Linnavolikogu 28.09.2006.a määruse nr 42 “Narva linna arengudokumentide menetlemise kord” § 17 lg 3 ning on toodud käesoleva otsuse Lisas 1.

Vastavalt keskkonnamõju hindamise ja keskkonnajuhtimissüsteemi seaduse (edaspidi: KeHJS) § 33 lg 1 korraldatakse keskkonnamõju strateegilist hindamist strateegilise planeerimisdokumendi koostamise käigus, kui see dokument  koostatakse põllumajanduse, metsanduse, kalanduse, energeetika, tööstuse, transpordi, jäätmekäitluse, veemajanduse, telekommunikatsiooni või turismi valdkonnas ja selle alusel kavandatakse KeHJS § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes käesoleva seaduse § 6 lõigetes 2–4 sätestatust. 

KeHJS § 33 lg 2 p 2 alusel tuleb strateegilise planeerimisdokumendi elluviimisega hinnata keskkonnamõju ka siis, kui strateegilises planeerimisdokumendis (antud juhul Narva linna ühisveevärgi ja –kanalisatsiooni arendamise kavas) tehakse muudatusi.

Lähtudes arengukava koostamise eesmärgist ei too Narva linna ühisveevärgi ja –kanalisatsiooni arendamise kava 2015 – 2027 ajakohastamine kaasa KeHJS § 6 lg 1 nimetatud tegevust. KeHJS § 6 lg 2 p 11 järgi kui kavandatav tegevus ei kuulu KeHJS § 6 lg 1 loetletud valdkonda, peab otsustaja (antud juhul Narva Linnavolikogu) anda eelhinnangut selle kohta, kas kavandatud tegevus (antud juhul veemajanduse planeerimine) on olulise keskkonnamõjuga. Eelhinnangu andmisel lähtub otsustaja KeHJS § 6 lg 3 toodud kriteeriumitest.

Otsustaja (antud juhul Narva Linnavolikogu) hinnangul ei ole Narva linna ühisveevärgi ja –kanalisatsiooni arendamise kava aastateks 2015 – 2027 ajakohastamisele keskkonnamõju strateegilist hindamise läbiviimine vajalik järgmistel põhjustel:

a) ÜVKA prioriteedid, kavas ette nähtud tegevused ja kava tervikuna on suunatud Narva linna keskkonnaseisundi ja ühtlasi ka linna elanikkonna heaolu parandamisele, tarbijate varustamisele kvaliteetse joogiveega ja tekkiva reovee ärajuhtimisele ning puhastamisele, sh võimalik vee- ja kanalisatsioonisüsteemi rajamisele piirkondadesse, kus see siiani puudub;
b) ÜVKA arendamisel lähtutakse eelkõige Narva elanikkonna huvidest, kulu- ja keskkonnasäästlikest tehnilistest lahendustest, samuti Narva linna arengukavas sätestatud eesmärgist kaitsta linna veekogusid ja veehaarderajatisi;
c) ÜVKA kavaga ette nähtud linna kanaliseerimine välistab põhjaveekogumite ja pinnaveekogude reostumise, sademeveesüsteemid koos vajalike puhastussüsteemidega aitab kaasa veekogude seisundi parandamisele ning kahe erineva veeressursi, põhja- ja pinnavee, kasutamine tagab elanikkonnale veevarustuse ka ettenägematute olukordade puhul;

d) sademe- ja pinnasevee ärajuhtimissüsteemide projekteerimise ja ehitamise eel koostatakse ÜVK arendamise kava põhimõtetest ja kohalikest looduslikest tingimustest lähtuvad piirkondlikud terviklahendused. Sellisel juhul tuleb lahenduste keskkonnamõju hinnata projektide ja planeeringute tasandil ning eeldatavalt olulise mõju tuvastamise korral viiakse läbi keskkonnamõju hindamine või keskkonnamõju strateegiline hindamine;

e) kui tuvastatakse oluline keskkonnamõju ÜVK arendamise kavas toodud tegevuste edasisel kavandamisel, viiakse läbi keskkonnamõju strateegilised hindamised või keskkonnamõju hindamised vastavate üld-, teema- ja detailplaneeringute või projektide tasandil;

f) kavandatavate tegevustega kaasnevaid eeldatavaid negatiivseid mõjusid on võimalik minimiseerida meetmetega, mis töötatakse välja projektide ja planeeringute või nende keskkonnamõju ja keskkonnamõju strateegiliste hindamiste käigus.

Arvestades läbi viidud kaalutlusi on otsustaja seisukohal, et Narva linna ühisveevärgi ja –kanalisatsiooni arengukava aastateks 2015 – 2027 ajakohastamine ei oma olulist keskkonnamõju ja keskkonnamõju hindamist on otstarbekas mitte algatada.

2. ÕIGUSLIKUD ALUSED

2.1. Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesandeks korraldada antud linnas või vallas muu hulgas veevarustust ja kanalisatsiooni.

2.2. Ühisveevärgi ja –kanalisatsiooni seaduse § 4 lg 11 kohaselt korraldab ühisveevärgi ja –kanalisatsiooni arendamise kava koostamist kohalik omavalitsus.
2.3. Ühisveevärgi ja –kanalisatsiooni seaduse § 4 lg 1 kohaselt rajatakse ühisveevärk ja –kanalisatsioon kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel. Kui kohalikul omavalitsusel puudub ühisveevärgi ja -kanalisatsiooni arendamise kava, võib ühisveevärki ja -kanalisatsiooni rajada detailplaneeringu alusel kuni selle arendamise kava valmimiseni tingimusel, et detailplaneering sisaldab ÜVVKS § 4  lg-s 2 sätestatud nõudeid.Jäätmeseaduse § 43 lõike 1 kohaselt kohaldatakse jäätmekava ajakohastamisele jäätmekava koostamise menetluse kohta sätestatut.

2.4. Keskkonnamõju hindamise ja keskkonnajuhtimissüsteemi seaduse § 33 lõike 1 kohaselt korraldatakse keskkonnamõju strateegilist hindamist strateegilise planeerimisdokumendi koostamise käigus, kui see dokument koostatakse põllumajanduse, metsanduse, kalanduse, energeetika, tööstuse, transpordi, jäätmekäitluse, veemajanduse, telekommunikatsiooni või turismi valdkonnas ja selle alusel kavandatakse keskkonnamõju hindamise ja keskkonnajuhtimissüsteemi seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes keskkonnamõju hindamise ja keskkonnajuhtimissüsteemi seaduse § 6 lõigetes 2–4 sätestatust.
2.5. Narva Linnavolikogu 28.09.2006.a määruse nr 42 “Narva linna arengudokumentide menetlemise kord” (muudetud Narva Linnavolikogu 27.03.2008.a määrusega nr 21 ja Narva Linnavolikogu 19.04.2012.a määrusega nr 6) § 17 lõike 1 kohaselt algatatakse Narva valdkonnapõhise arengukava koostamine linnavolikogu otsuse alusel ning toimub vastavalt linnavolikogu poolt kehtestatud lähteülesandele.

3. OTSUS
3.1. Algatada Narva linna ühisveevärgi ja –kanalisatsiooni arengukava aastateks 2015 – 2027 ajakohastamist vastavalt käesoleva otsuse lisas sätestatule.

3.2. Jätta Narva linna ühisveevärgi ja –kanalisatsiooni arengukava aastateks 2015 – 2027 ajakohastamise keskkonnamõju strateegilise hindamine algatamata.

3.3. Määrata Narva linna ühisveevärgi ja –kanalisatsiooni arengukava aastateks 2015 – 2027 ajakohastamise eest vastutavaks Narva Linnavalitsuse Arhitektuuri- ja Linnaplaneerimise Ametit.

3.4. Narva Linnavalitsuse Arhitektuuri- ja Linnaplaneerimise Ametil taotleda Narva linna ühisveevärgi- ja kanalisatsiooni arengukava aastateks 2015-2027 koostamiseks vajalikud rahalised vahendid Narva linna 2015. aasta eelarvest. 

4. RAKENDUSSÄTTED
4.1. Narva Linnavalitsuse Arhitektuuri- ja Linnaplaneerimise Ametil teatada käesoleva otsuse avaldamist 14 päeva jooksul otsuse tegemisest arvates ametlikus väljaandes Ametlikud Teadaanded ja Narva linna veebilehel http://www.narva.ee, ühes kohaliku levikuga ajalehes.
4.2. Käesolev otsus jõustub teatavakstegemisest.
4.3. Käesolev otsus on võimalik vaidlustada Tartu Halduskohtu Jõhvi kohtumajas 30 päeva jooksul otsuse jõustumisest.
Tarmo Tammiste

Volikogu esimees

Narva Linnavolikogu XX.XX.2015.a

otsuse nr XX lisa 1
ÜHISVEEVÄRGI ja –KANALISATSIOONI ARENDAMISE KAVA AJAKOHASTAMISE LÄHTEÜLESANNE

I
ÜLDOSA

Käesolev lähteülesanne on Narva ühisveevärgi ja –kanalisatsiooni arendamise kava (edaspidi ka ÜVKA) koostamiseks aastateks 2015–2027. Ühisveevärgi ja –kanalisatsiooniseaduse (RT I 1999, 25, 363) § 4 lg 11 kohaselt korraldab ühisveevärgi ja –kanalisatsiooni arendamise kava koostamist kohalik omavalitsus. ÜVKA nõuetekohasest, kõigi osapoolte huvide arvestatavast ning asjatundlikust koostamisest sõltub piirkonna vee-ettevõtluse jätkusuutlikkus, veeteenuste hinnakujundus, riigi abi ja Euroopa Liidu tugifondidest ühisveevärgi- ja kanalisatsioonivõrgustiku arendamiseks rahaliste vahendite taotlemise edukus.  AS Narva Vesi (rg-kood 10369373), kelle suuromanikuks on Narva linn, on loodud eesmärgiga varustada Narva ja Narva-Jõesuu linna joogiveega ja puhastada nimetatud kohalikes omavalitsustes tekkinud reovett. Arvestades AS-i Narva Vesi loomise ja tegutsemise eesmärki ning ÜVKA sisu ja selle otsest mõju Euroopa Liidu tugifondidest rahaliste vahendite taotlemise edukust, delegeeritakse ÜVKA otsese koostamisega seotud toimingute teostamine AS-ile Narva Vesi. Narva Linnavalitsus Arhitektuuri- ja Linnaplaneerimise Ameti kaudu jääb vastutavaks isikuks ÜVKA lähteülesande koostamise, kehtestamise ja ÜVKA eelnõu vastuvõtmise eest.  

II
TÖÖ VASTAVUS JA ULATUS 
2.1 
ÜVKA vastavus

ÜVKA koostamise ja avalikustamise menetlus peab vastama:

· Ühisveevärgi ja –kanalisatsiooni seaduse  §-s 4 sätestatud tingimustele 

· Ühisveevärgi ja –kanalisatsiooni arendamise kava koostamise juhendile (Keskkonnaministeerium 2007)

· Narva Linnavolikogu 28.09.2006. a määrus nr 42 „Narva linna arengudokumentide menetlemise kord“

· Narva linna üldplaneeringule ning 

· käesolevale lähteülesandele. 

2.2 Arendamise kava ajavahemik

Ühisveevärgi ja –kanalisatsiooni seaduse § 4 lg 2 kohaselt tuleb ÜVKA koostada 12 aastaks. Käesoleva lähteülesande esemeks on koostada Narva linna ühisveevärgi ja –kanalisatsioonikava aastateks 2015-2027 (12 aastaks).
2.3 ÜVKA poolt hõlmatud piirkond

Ühisveevärgi ja –kanalisatsiooni arendamise kava peab hõlmama Narva linna haldusterritooriumit, mis hõlmab omakorda ka Narva linna reoveekogumisala. 

III
TÖÖ SISU

3.1 Arendamise kava ülesehitus

Koostatav arendamise kava peab sisaldama:

1) ühisveevärgiga kaetavate alade ja reovee kogumisalade kaarte;
2) dimensioneeritud vee- ja kanalisatsioonirajatiste põhiskeemi, sealhulgas reoveekogumisalade sademe- ja drenaaživee või muu pinnase- ja pinnavee äravoolurajatiste põhiskeemi;
3) ühisveevärgi ja -kanalisatsiooni arendusmeetmete ajakava ning nende hinnangulist maksumust.
Kusjuures dimensioneeritud vee- ja kanalisatsioonirajatiste põhiskeem peab sisaldama vähemalt:

1) veeallikate ja veehaarete ning pumba- ja puhastusrajatiste asukohti, sanitaarkaitsealade ning rõhutsoonide ulatust ja kirjeldust;
2) tulekustutusvee saamise lahendusi ja veevõtukohti;
3) kanalisatsioonisüsteemide kirjeldust, ülevoolu-, pumba- ja puhastusrajatiste ning purgimissõlmede ja väljalaskude asukohti ja kujasid.
3.2. ÜVKA seletuskiri

Lisaks eelpool nimetatud tingimustele peab ÜVKA sisaldama seletuskirja, mis kajastaks vähemalt järgmisi teemasid:

1) keskkonnatingimuste ülevaade, sealhulgas ülevaade pinna- ja põhjaveest, vete seisundist, pinna- ja põhjaveele avalduvast koormusest, põhjaveevarudest ja ehitusgeoloogilistest tingimustest ning kava seisukohast olulistest piirkonna muudest iseärasustest;
2) ühisveevärgi ja -kanalisatsiooni teenuse kirjeldus, sealhulgas vee-ettevõtja andmed, kliendigrupid, tarbitud ja tarbitava vee kogused ning ärajuhitava reovee ja heitvee kogused, vee- ja kanalisatsioonisüsteemide lekkest tingitud veekaod, infiltratsiooni hinnanguline suurus ja kava seisukohast olulised muud andmed;
3) sotsiaal-majanduslike näitajate kirjeldus, sealhulgas kohaliku omavalitsuse üksuse ühe leibkonnaliikme aasta keskmise netosissetuleku ja elanikkonna maksevõime prognoos vähemalt 12 aastaks aastate kaupa;
4) ühisveevärgi ja -kanalisatsioonisüsteemide asukoht ja nende asendiskeem ning nimetatud süsteemide, sealhulgas puurkaev-pumplate, veetöötlusjaamade, survetõstepumplate, veetorustike, tuletõrjehüdrantide, ühisvoolu- ja lahkvoolukanalisatsioonitorustike, lokaalsete puhastusseadmete, reoveepumplate, purgimissõlmede, reoveepuhastite, sademeveekanalisatsiooni ja tulekustutusvee võtmise kohtade tehniline kirjeldus ning seisukorra ja sobivuse hinnang;
5) vee-ettevõtja finants-majanduslike näitajate kirjeldus ning lühi- ja pikaajalised investeerimisprogrammid, investeeringute allikad, ühisveevärgi ja -kanalisatsiooni teenuse osutamiseks vajaliku põhivara kirjeldus ja seisundi hinnang, ühisveevärgi ja -kanalisatsiooni teenuse hinna prognoos ning ühisveevärgi ja -kanalisatsiooni teenusele tehtavate kulutuste osakaal kohaliku omavalitsuse üksuse ühe leibkonnaliikme aasta keskmisest netosissetulekust vähemalt 12 aastaks aastate kaupa;
6) kohaliku omavalitsuse üksusele ja vee-ettevõttele sobivate tehniliste lahenduste iseloomustus käesoleva lõike punktidest 2–5 lähtudes;
7) kohaliku omavalitsuse üksuse määratud perspektiivsete ühisveevärgi ja -kanalisatsiooniga kaetavate alade kaardid juhul, kui need ei sisaldu kohaliku omavalitsuse üldplaneeringus.
3.3. Kooskõlastamine

Lisaks punktis 2.1. toodule peab ÜVKA olema kooskõlas:

1) Ida-Eesti vesikonna veemajanduskavaga; 

2) Narva linna arengukavaga;

3) Narva linna üld- ja detailplaneeringu(te)ga;

4) Maakonna planeeringuga.

Tööd tuleb kooskõlastada kõigi vajalike ametiasutuste ning isikutega, sealhulgas Keskkonnaametiga ja Terviseametiga. 

IV
AJAKAVA JA ESITAMINE

4.1. Vormistus

ÜVKA koostatakse eesti keeles. Digitaalne materjal esitatakse tekstiosa docx ja pdf, arvutused xls ja kaardimaterjal dwg formaadis. Koostatud ÜVKA esitatakse paberkandjal 5 (viies) ekseplaris ja 5 (viies) eksemplaris digitaalselt. 

4.2. Töö koostamine ajavahemik

ÜVKA koostamine kestab kuni 1. augustini 2015. 

_______________________

